section_heading: Stvaranje svemira
paragraph_text: Osam bogova (oktoada) stvorilo je prvi život, prema svećenicima iz Hermopolisa. Prema memfiskoj mitologiji, to je bio Ptah, a prema drugom mitu bog Sunca. Osam je bogova obitavalo u prvotnim vodama. To su bili Nun i Naunet, božanstva vode, Huh i Hauhet, božanstva beskraja i vječnosti koja će kasnije pomoći Šu da vječno drži nebo, Kek i Kauket, božanstva tame, te Amon i Amaunet, božanstva života i Sunca. Iz njihove udružene energije stvoreni su nebo i Zemlja.